Ċifri tal-Eurostat juru li Malta għadha ferm lura meta imqabbla mal-pajjiżi tal-Unjoni Ewropea fil-mod kif qiegħda timmaniġja l-iskart. Joħrog ukoll li kull persuna f’Malta tiġġenera kważi sitt mitt kilo skart domestiku fis-sena li huwa sostanzjalment ogħla mill-medja tal-iskart ġenerat miċ-ċittadini Ewropej. L-Eurostat spjega li 87 fil-mija tal-iskart f’Malta għadu qed jispiċċa fil-miżbla. Din hija t-tieni l-ogħla fl-Ewropa b’Malta tiġi wara r-Rumanija li prattikament tarmi fil-miżbla 99 fil-mija tal-iskart li tipproduċi, għalkemm ir-Rumeni ras ras ras jiġġeneraw ftit aktar min-nofs li skart li jiġġeneraw il-Maltin. Sal-2012, Malta kienet qed tirriċikla biss 13 fil-mija tal-iskart kollu li tipproduċi li f’dan ir-rigward Malta tinsab aħjar biss mir-Rumanija u fl-istess ilma tas-Slovakkja.